Document ID: 31998D0545

ΑΠΟΦΑΣΗ ΤΟΥ ΣΥΜΒΟΥΛΙΟΥ της 15ης Σεπτεμβρίου 1998 για το διορισμό των μελών της Οικονομικής και Κοινωνικής Επιτροπής για την περίοδο από 21 Σεπτεμβρίου 1998 μέχρι 20 Σεπτεμβρίου 2002 (98/545/ΕΚ, Ευρατόμ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 194,
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,
Εκτιμώντας:
ότι η θητεία των εν ενεργεία μελών της Οικονομικής και Κοινωνικής Επιτροπής λήγει στις 20 Σεπτεμβρίου 1998 (1) και ότι πρέπει να πραγματοποιηθεί ο διορισμός των μελών της επιτροπής για μια νέα περίοδο τεσσάρων χρόνων, από 21ης Σεπτεμβρίου 1998 7
ότι κάθε κράτος μέλος έχει υποβάλει κατάλογο υποψηφίων ο οποίος περιέχει διπλό αριθμό υποψηφίων από τον αριθμό των θέσεων που κατανέμονται στους υπηκόους του 7
ότι η επιτροπή αποτελείται από εκπροσώπους των διαφόρων κατηγοριών της οικονομικής και κοινωνικής ζωής, ιδίως των παραγωγών, των γεωργών, των μεταφορέων, των εργαζομένων, των εμπόρων και των βιοτεχνών, των ελευθέρων επαγγελμάτων και άλλων κατηγοριών γενικού συμφέροντος 7 ότι η σύνθεση της επιτροπής πρέπει να λαμβάνει υπόψη την ανάγκη διασφάλισης επαρκούς εκπροσώπησης των διαφόρων κατηγοριών της οικονομικής και κοινωνικής ζωής 7
έχοντας λάβει τη γνώμη της Επιτροπής των Ευρωπαϊκών Κοινοτήτων,
ΑΠΟΦΑΣΙΖΕΙ:
Άρθρο 1
Διορίζονται μέλη της Οικονομικής και Κοινωνικής Επιτροπής για την περίοδο από 21 Σεπτεμβρίου 1998 μέχρι 20 Σεπτεμβρίου 2002, τα πρόσωπα των οποίων το όνομα περιέχεται στον κατάλογο που περιλαμβάνεται σε παράρτημα της παρούσας απόφασης.
Άρθρο 2
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων και ισχύει από την ημέρα της έκδοσής της.
Βρυξέλλες, 15 Σεπτεμβρίου 1998.

Labels: 9
15